CELEX: 31983R1992
Language: el
Date: 1983-07-11 00:00:00
Title: Κανονισμός (ΕΟΚ) αριθ. 1992/83 του Συμβουλίου της 11ης Ιουλίου 1983 για τον καθορισμό, για το 1983, των κανόνων εφαρμογής του κανονισμού (ΕΟΚ) αριθ. 3331/82 σχετικά με την πολιτική και τη διαχείριση της επισιτιστικής βοήθειας

Avis juridique important

|

31983R1992

Κανονισμός (ΕΟΚ) αριθ. 1992/83 του Συμβουλίου της 11ης Ιουλίου 1983 για τον καθορισμό, για το 1983, των κανόνων εφαρμογής του κανονισμού (ΕΟΚ) αριθ. 3331/82 σχετικά με την πολιτική και τη διαχείριση της επισιτιστικής βοήθειας  

Επίσημη Εφημερίδα αριθ. L 196 της 20/07/1983 σ. 0001 - 0005

***** ΚΑΝΟΝΙΣΜΟΣ (ΕΟΚ) αριθ. 1992/83 ΤΟΥ ΣΥΜΒΟΥΛΙΟΥ  της 11ης Ιουλίου 1983  για τον καθορισμό, για το 1983, των κανόνων εφαρμογής του κανονισμού (ΕΟΚ) αριθ. 3331/82 σχετικά με την πολιτική και τη διαχείριση της επισιτιστικής βοήθειας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3331/82 του Συμβουλίου της 3ης Δεκεμβρίου 1982 για την πολιτική και τη διαχείριση της επισιτιστικής βοήθειας και για την τροποποίηση του κανονισμού (ΕΟΚ) αριθ. 2750/75 (1), και ιδίως το άρθρο 4 παράγραφος 1 πρώτη και τέταρτη μέχρι έβδομη παύλα και παράγραφος 2,  την πρόταση της Επιτροπής,  Εκτιμώντας:  ότι για την εφαρμογή του κανονισμού (ΕΟΚ) αριθ. 3331/82 πρέπει να προσδιορισθούν, ανά προϊόν, οι συνολικές ποσότητες που θα χορηγηθούν στο πλαίσιο των μέτρων επισιτιστικής βοήθειας, τηρώντας τις διεθνείς υποχρεώσεις της Κοινότητας·  ότι η Κοινότητα ανέλαβε ορισμένες υποχρεώσεις στα πλαίσια της σύμβασης επισιτιστικής βοήθειας·  ότι είναι σκόπιμο να καταρτιστεί ο κατάλογος των χωρών και των οργανισμών που μπορούν να αποτελέσουν αντικείμενο των μέτρων επισιτιστικής βοήθειας, με την επιφύλαξη των μέτρων κατεπείγουσας ανάγκης·  ότι, εξάλλου, είναι σκόπιμο να προβλεφθεί η δυνατότητα να τεθεί στη διάθεση των μη κυβερνητικών οργανισμών (ΜΚΟ) μια επισιτιστική βοήθεια· ότι οι οργανισμοί αυτοί πρέπει να ικανοποιούν ορισμένες προϋποθέσεις που θα εγγυώνται την καλή έκβαση των μέτρων επισιτιστικής βοήθειας·  ότι είναι σκόπιμο να οριστούν τα προϊόντα βάσεως και τα παράγωγα προϊόντα που μπορεί να αποτελέσουν το αντικείμενο μέτρων επισιτιστικής βοήθειας, λαμβάνοντας ιδίως υπόψη τα διαθέσιμα αποθέματα των εν λόγω προϊόντων·  ότι πρέπει να προσδιορισθούν τα γενικά κριτήρια σχετικά με τη μεταφορά της επισιτιστικής βοήθειας μετά από το στάδιο FOB, λαμβάνοντας υπόψη την οικονομική και γεωγραφική κατάσταση των διακιούχων χωρών, καθώς και τις μεθόδους και τα μέσα με τα οποία θα διεκπεραιωθεί αυτή η βοήθεια· ότι πρέπει, για το σκοπό αυτό, να ληφθεί επίσης υπόψη η ανάγκη να εξασφαλισθεί μεγαλύτερη αποτελεσματικότητα των εν λόγω μέτρων της επισιτιστικής βοήθειας·  ότι, για να εξασφαλισθούν οι στόχοι των μέτρων επισιτιστικής βοήθειας, πρέπει επίσης να προβλεφθεί ότι η ενίσχυση αυτή παρέχεται στους δικαιούχους μόνον όταν αναλαμβάνουν να τηρήσουν τους όρους χορήγησης που καθορίζονται από την Επιτροπή·  ότι πρέπει να διευκρινισθούν οι μέθοδοι συγκέντρωσης, μεταφοράς και παράδοσης των προϊόντων· ότι είναι σκόπιμο, εξάλλου, να οριστεί η διαδικασία που θα εφαρμοστεί για τις περιπτώσεις συγκέντρωσης των προϊόντων της Κοινότητας·  ότι η Επιτροπή πρέπει να είναι σε θέση να λάβει κάθε αναγκαίο μέτρο για την καλή εκτέλεση των προγραμμάτων και των μέτρων επισιτιστικής βοήθειας· ότι, γι' αυτό το σκοπό, τα Κράτη μέλη πρέπει να της προσφέρουν κάθε αναγκαία βοήθεια και να της δίνουν κάθε χρήσιμη πληροφορία·  ότι η Επιτροπή, μετά από την υποβολή πρότασής της, υπέβαλε στο Συμβούλιο ανακοίνωση σχετικά με την επισιτιστική βοήθεια της Κοινότητας για την ανάπτυξη και ότι μια εμπεριστατωμένη μελέτη αυτής της ανακοίνωσης απαιτεί ορισμένο χρονικό διάστημα· ότι, κατά συνέπεια, δεν πρέπει ιδίως να προβλεφθούν πολυετείς ποσότητες στο τωρινό στάδιο·  ότι με επιστολή της 9ης Μαρτίου 1983, το Συμβούλιο ζήτησε τη γνώμη του Ευρωπαϊκού Κοινοβουλίου για την πρόταση της Επιτροπής · ότι με τέλεξ της 13ης Μαΐου 1983 και με επιστολή της 2ας Ιουνίου 1983, το Συμβούλιο ζήτησε από το Ευρωπαϊκό Κοινοβούλιο την εφαρμογή της επείγουσας διαδικασίας που προβλέπεται στον εσωτερικό κανονισμό· ότι με επιστολή της 30ής Ιουνίου 1983, το Συμβούλιο του ζήτησε τελικά, με βάση, ιδίως, το άρθρο 139 δεύτερο εδάφιο της συνθήκης, να διατυπώσει επειγόντως τη γνώμη του για την εν λόγω πρόταση,  εφόσον είναι ανάγκη σε έκτακτη σύνοδο, το αργότερο μέχρι τις 8 Ιουλίου 1983, εφιστώντας την προσοχή του κυρίως στο γεγονός ότι τα αποθέματα του 1982 έχουν στην ουσία εξαντληθεί· ότι, ελλείψει των κανόνων εφαρμογής που αποτελούν αντικείμενο της πρότασης, η υλική συνεισφορά της Κοινότητας για την καταπολέμηση της πείνας στον κόσμο κινδυνεύει να διαταραχθεί εις βάρος των φτωχών πληθυσμών·  ότι το Ευρωπαϊκό Κοινοβούλιο δεν έχει ακόμα διατυπώσει τη γνώμη που του ζητήθηκε· ότι το Συμβουλίο κρίνει ότι έχει εξαντλήσει όλες τις δυνατότητες για να τη λάβει· ότι, κάτω από τις περιστάσεις αυτές, πρέπει να θεσπιστούν, χωρίς αυτή τη γνώμη, κανόνες εφαρμογής για το 1983 του κανονισμού (ΕΟΚ) αριθ. 3331/82,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το 1983 τίθενται στη διάθεση ορισμένων αναπτυσσομένων χωρών και ορισμένων οργανισμών οι ακόλουθες ποσότητες προϊόντων που προορίζονται για την επισιτιστική βοήθεια:  - σε σιτηρά:  α) ένα πρώτο τμήμα 927 663 τόνων,  β) ένα δεύτερο τμήμα που μπορεί να φθάσει τους 115 706 τόνους,  - σε αποκορυφωμένο γάλα σε σκόνη, ποσότητα 150 000 τόνων το πολύ,  - σε βουτυρέλαιο, ποσότητα 36 500 τόνων το πολύ,  - σε ζάχαρη, ποσότητα 16 086 τόνων το πολύ,  - σε φυτικό έλαιο/ελαιόλαδο, ποσότητα 6 150 τόνων το πολύ,  - σε άλλα προϊόντα (ψάρια, όσπρια και άλευρα οσπρίων, κλπ.) ποσότητες που να αντιστοιχούν σε 147 436 τόνους σιτηρών το πολύ.  Τα προϊόντα που αναφέρονται στις τρείς τελευταίες παύλες, θα τεθούν το 1983 στη διάθεση ορισμένων αναπτυσσομένων χωρών ή ορισμένων οργανισμών με τη μορφή ειδικών δράσεων ή μέτρων κατεπείγουσας ανάγκης που αποφασίζονται από την Επιτροπή σύμφωνα με τα άρθρα 5 ή 6, κατά περίπτωση, του κανονισμού (ΕΟΚ) αριθ. 3331/82.  2. Τα προϊόντα που λαμβάνονται υπόψη για τα μέτρα επισιτιστικής βοήθειας κατά το 1983 με τους όρους που προβλέπονται στην παράγραφο 1 καθορίζονται στο παράρτημα Ι.  Άρθρο 2  1. Οι χώρες και οι οργανισμοί που μπορούν να λάβουν τη βοήθεια που αναφέρεται στο άρθρο 1 αναφέρονται στο παράρτημα ΙΙ.  2. Η βοήθεια μπορεί επίσης να τεθεί στη διάθεση των μη κυβερνητικών οργανισμών (ΜΚΟ) που ανταποκρίνονται κυρίως στα ακόλουθα κριτήρια:  α) έχουν την έδρα τους σε ένα Κράτος μέλος της Κοινότητας ή, κατ' εξαίρεση, σε τρίτη χώρα,  β) έχουν καταστατικό χαρακτηριστικό οργανισμού αυτού του τύπου,  γ) έχουν αποδείξει την ικανότητά τους να εκτελούν με επιτυχία τα μέτρα επισιτιστικής βοήθειας,  δ) αναλαμβάνουν να τηρήσουν τους όρους για τη χορήγηση βοήθειας που καθορίζονται από την Επιτροπή σύμφωνα με το άρθρο 6 του κανονισμού (ΕΟΚ) αριθ. 3331/82.  Άρθρο 3  Όταν η Επιτροπή κρίνει ότι η Κοινότητα πρέπει να αναλάβει τα έξοδα μεταφοράς της επισιτιστικής βοήθειας μετά από το στάδιο FOB, λαμβάνει τα ακόλουθα γενικά κριτήρια:  - το αν η δικαιούχος χώρα περιλαμβάνεται στον κατάλογο των λιγότερο ανεπτυγμένων χωρών,  - το γεγονός ότι η δικαιούχος χώρα είναι ή όχι μεσόγεια,  - την οικονομική κατάσταση της δικαιούχου χώρας,  - το αν η επισιτιστική βοήθεια προορίζεται για τους οργανισμούς ή τους ΜΚΟ που αναφέρονται στο άρθρο 2,  - ην ανάγκη συγκέντρωσης του προϊόντος στην αγορά αναπτυσσόμενης χώρας,  - την ανάγκη να χορηγηθεί επισιτιστική βοήθεια με μέτρο κατεπείγουσας ανάγκης,  - την ανάγκη να εξασφαλισθεί μεγαλύτερη αποτελεσματικότητα του συγκεκριμένου μέτρου επισιτιστικής βοήθειας.  Άρθρο 4  Η Κοινότητα μπορεί να αναλάβει τα έξοδα διανομής, όταν αυτό είναι αναγκαίο για την καλή εκτέλεση των συγκεκριμένων μέτρων επισιτιστικής βοήθειας.  Άρθρο 5  1. Η Επιτροπή ανακοινώνει στους δικαιούχους τους όρους χορήγησης επισιτιστικής βοήθειας που αναφέρονται στο άρθρο 6 πρώτο εδάφιο σημείο γ) του κανονισμού (ΕΟΚ) αριθ. 3331/82.  2. Η επισιτιστική βοήθεια χορηγείται στους δικαιούχους μόνο όταν αυτοί αναλαμβάνουν να τηρήσουν τους όρους χορήγησης που τους ανακοινώνει η Επιτροπή.  Άρθρο 6  1. Εκτός από τα μέτρα κατεπείγουσας ανάγκης ή, όταν τα προϊόντα πρέπει να αγορασθούν σε αναπτυσσόμενη χώρα λόγω του ότι δεν υπάρχουν διαθέσιμα στην κοινοτική αγορά, γίνεται πρόσκληση προς υποβολή προσφορών στην Κοινοτητα:  - για τη συγκέντρωση του προϊόντος στην κοινοτική αγορά και, κατά περίπτωση, για την αγορά του και την παρασκευή του στην αγορά αυτή,  - για τη μεταφορά και την παράδοση του προϊόντος μετά από τη συγκέντρωση του. Ωστόσο, όταν ένα μέτρο επισιτιστικής βοήθειας δεν αφορά παρά σχετικά χαμηλά ποσά, μπορεί να εφαρμοσθεί η παράγραφος 2.  2. Για τα μέτρα κατεπείγουσας ανάγκης ή όταν τα προϊόντα πρπει να αγορασθόυν σε αναπτυσσόμενη χώρα γιατί δεν υπάρχουν διαθέσιμα στην κοινοτική αγορά, η Επιτροπή μπορεί να συνάψει τις αναγκαίες συμβάσεις απευθείας ανάθεσης ή να αναθέσει στα Κράτη μέλη και, κατά περίπτωση, σε εντολοδόχο να συνάψει τις συμβάσεις αυτές σύμφωνα με τους όρους που καθορίζει η ίδια.  Άρθρο 7  1. Η Επιτροπή καθορίζει τους κανόνες που αφορούν τη συγκέντρωση των προϊόντων που πρέπει να αγορασθούν σε αναπτυσσόμενη χώρα λόγω του ότι δεν υπάρχουν διαθέσιμα στην κοινοτική αγορά.  Προκειμένου να εξακριβώσει ότι δεν υπάρχουν διαθέσιμα προϊόντα, η Επιτροπή λαμβάνει υπόψη τα διαθέσιμα αποθέματα των εν λόγω προϊόντων στην Κοινότητα και τις ανάγκες της κοινοτικής αγοράς ως προς τα προϊόντα αυτά.  2. Τα γαλακτοκομικά προϊόντα που παρέχονται δυνάμει της επισιτιστικής βοήθειας παρασκευάζονται και αγοράζονται μόνο μέσα στην Κοινότητα.  3. Η Επιτροπή καθορίζει τους κανόνες που αναφέρονται στην παράγραφο 1 σύμφωνα με τη διαδικασία που προβλέπεται στο άρθρο 8 του κανονισμού (ΕΟΚ) αριθ. 3331/82.  Άρθρο 8  Η Επιτροπή καθορίζει, σύμφωνα με τη διαδικασία που προβλέπεται στο άρθρο 8 του κανονισμού (ΕΟΚ) αριθ. 3331/82, του τεχνικό συντελεστή και το κριτήριο ισοτιμίας που αναφέρονται στο άρθρο 3 του εν λόγω κανονισμού.  Άρθρο 9  Η Επιτροπή θεσπίζει κάθε αναγκαία διάταξη για την καλή εκτέλεση των προγραμμάτων και των μέτρων επισιτιστικής βοήθειας.  Για το σκοπό αυτό, τα Κράτη μέλη της παρέχουν κάθε αναγκαία βοήθεια και της δίνουν, ιδίως, κάθε χρήσιμη πληροφορία.  Άρθρο 10  Το Ευρωπαϊκό Κοινοβούλιο ενημερώνεται για τη διαχείριση της επισιτιστικής βοήθειας με την ανακοίνωση των αποφάσεων που αναφέρονται στα άρθρα 7 και 8 αμέσως μόλις εκδοθούν.  Άρθρο 11  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 11 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 352 της 14. 12. 1982, σ. 1.  ΠΑΡΑΡΤΗΜΑ Ι  ΚΑΤΑΛΟΓΟΣ ΤΩΝ ΠΡΟΪΟΝΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1  1.2 //   //   // Κλάση του  Κοινού Δασμολογίου   // Περιγραφή εμπορευμάτων   //   //   // 03.02  // Ιχθύες απεξηραμένοι, ηλατισμένοι ή εν άλμη. Ιχθύες καπνιστοί, έστω και εψημένοι προ ή κατά τη διάρκεια του καπνίσματος  //   //   // 04.02 Α ΙΙ και Β Ι  // Γάλα και κρέμα γάλακτος (ανθόγαλα), εις κόνιν ή κόκκους  //   //   // ex 04.03  // Βουτυρέλαιο (όπως ορίζεται στο παράρτημα ΙΙΙ του κανονισμού (ΕΟΚ) αριθ. 1354/83  //   //  // 07.05 Β  // Όσπρια ξηρά άνευ λοβού, έστω και αποφλοιωμένα ή τεθραυσμένα, (εκτός από αυτά που προορίζονται για σπορά)  //  //   // ex Κεφάλαιο 10  (ex 10.01 ως 10.07)  // Σιτηρά (εκτός από αυτά που προορίζονται για σπορά)  //   //   // 11.01  // Άλευρα δημητριακών  //   //   // ex 11.02  // Πλιγούρια, σιμιγδάλια. Σπόροι μετά μερικήν απόξεσιν του περικαρπίου των, μεθ' ολοσχερή σχεδόν απόξεσιν του περικαρπίου των και στρογγύλευσιν αυτών κατά τα δύο άκρα, τεθραυσμένοι, πεπλατυσμένοι ή εις νιφάδας, εξαιρέσει της ορύζης της κλάσεως 10.06  //   //   // 11.04 Α  // Άλευρα των εις την κλάσιν 07.05 περιλαμβανομένων ξηρών οσπρίων  //   //   // 15.07 Α  // Έλαιον ελαιών  //   //  // 15.07 Δ ΙΙ  // Έλαια φυτικά μόνιμα, ρευστά ή αλοιφώδη, ακαθάριστα, κεκαθαρισμένα ή εξηυγενισμένα, εκτός από έλαιον ελαιών, έλαια εκ ξύλων Κίνας, abrasin, tung, oleococca, oiticica, κηρόν myrica και κηρόν Ιαπωνίας, κικινέλαιον (ρετσινέλαιον) και τα άλλα έλαια που προορίζονται δια τεχνικάς ή βιομηχανικάς χρήσεις εκτός από την παρασκευή προϊόντων δια την ανθρώπινην κατανάλωσιν)  //   //   // 16.04 Δ  // Σαρδέλλαι  // ex 16.04 Ζ  // Αντζούγαι  //   //   // 17.01 Α και Β  // Σάκχαρις τεύτλων και καλαμοσακχάρου, εις στερεάν κατάστασιν  //   //   // ex 19.03  // Μακαρόνια, σπαγγέτι ή ανάλογα προϊόντα  //   //  ΠΑΡΑΡΤΗΜΑ ΙΙ  ΧΩΡΕΣ ΚΑΙ ΟΡΓΑΝΙΣΜΟΙ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2  1. Χώρες  1.2.3 // Ανγκόλα  Αντίγκουα και Μπαρμπούντα  Μπαγκλαντές  Μπενίν  Βολιβία  Μποτσουάνα  Μπουρούντι  Πράσινο Ακρωτήριο  Δημοκρατία Κεντρικής Αφρικής  Κίνα  Κομόρες  Κόστα Ρίκα  Ντζιμπουτί  Δομινικανικανική Δημοκρατία  Δομίνικα  Αίγυπτος  Ισημερινός  Αιθιοπία  Γκάμπια  Γκάνα  Γρενάδα  Γουϊνέα (Κονακρύ)  Γουϊνέα-Μπισάου  Ισημερινή Γουϊνέα  Γουϊάνα   // Αϊτή  Άνω Βόλτα  Ονδούρες  Ινδία  Ινδονησία  Τζαμάϊκα  Ιορδανία  Κένυα  Λεσότο  Λίβανος  Μαδαγασκάρη  Μαλάουϊ  Μαλδίβες  Μαλί  Μάλτα  Μαρόκο  Μαυρίκιος  Μαυριτανία  Μοζαμβίκη  Νεπάλ  Νικαράγουα  Νίγηρ  Ουγκάντα  Πακιστάν  Περού   // Φιλιππίνες  Ρουάντα  Άγιος Χριστόφορος (St. Kitts) - Νέβος  Σάντα Λουκία  Άγιος Βικέντιος και Γρεναδίνες  Άγιος Θωμάς και Πρίντσιπε  Σενεγάλη  Σεϋχέλες  Σιέρα Λεόνε  Σομαλία  Σουδάν  Σρι Λάνκα  Σουαζιλάνδη  Συρία  Τανζανία  Τσάντ  Ταϋλάνδη  Τόγκο  Τυνησία  Βόρεια Υεμένη (Αραβική Δημοκρατία)  Νότια Υεμένη (Λαϊκή Δημοκρατία)  Ζαΐρ  Ζάμπια  Ζιμπάμπουε  2. Οργανισμοί  1 // CICR - Διεθνής Επιτροπή Ερυθρού Σταυρού  LICROSS - Σύνδεσμος των Εταιρειών του Ερυθρού Σταυρού  UNHCR - Ύπατη Αρμοστεία των Ηνωμένων Εθνών για τους πρόσφυγες  UNRWA - Υπηρεσία Βοήθειας και έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή  PAM - Παγκόσμιο Επισιτιστικό Πρόγραμμα  UNICEF